### Защо се оцветява антифризът?



Всяка охладителна течност първоначално е безцветна. Оцветител се добавя накрая на производството за:


* Да се покаже, че течността е отровно химично съединение и да се избегне употребата му вместо вода например.
* Оцветяването помага да се открият течове по автомобила, а също да се определи и вида на теча.
* Цветът на антифриза в охладителната система показва и доколко годен е за използване. Например ако е изсветлял и станал почти прозрачен това говори, че е загубил голяма част от свойствата си и трябва да се смени. Промяната на цвета в ръждивокафяв е показател за корозия и че някои части трябва да се сменят, а системата да се промие.
* Като удобство за производителите, които обикновенно произвеждат антифризи с различни свойства. За да се различават лесно отделните продукти те се оцветяват с различни цветове.
* Твърде често цветът на антифриза е и маркетингов трик - за повечето потребители определен цвят се приема като най-качествен, което е пълна заблуда.


